La sierra de Penya Redonda presenta en lo termin municipal de Tramacastiel lo Cerrito Cuatreño (1.368 m), punto a on que Tramacastiel muga con los termins de Tormón, Rubials y la "manga" de lo termin municipal d'Albarrazín que bi ha entre Las Casiellas de Bezas y Ligros. Uns quantos barrancos baixan dende la versant este de la sierra de Penya Redonda y s'achuntan con atros barrancos que baixan dende lo norte orichinando lo regajo de Tramacastiel. Se considera que este regacho naixe a 700 m de Tramacastiel, dende a on que baixa en dirección Sud pa cayer en Guadalaviar a l'altura de Mas de la Cabrera, entre Libros y la muga con lo Rincón d'Ademuz. La suya ribera ye chica y con choperas. En los decenios de 1950 y 1960 bi heba un important cautivo de manzaneras de la variedat reineta.